УНЕС

|  |  |
| --- | --- |
| план развоја општине шид  2022 - 2028. | Jавни конкурс за организовање јавних радови Општине Шид за 2021. годину |  Општина Шид |

2021. година.

ПРЕГЛЕД И АНАЛИЗА ТРЕНУТНОГ СТАЊА У ОБЛАСТИ ЕКОНОМСКОГ РАЗВОЈА



Садржај

[Увод 3](#_Toc86754370)

[Надлежности ЈЛС у области економског развоја 3](#_Toc86754371)

[Организациона структура општине Шид – подршка економском развоју 4](#_Toc86754372)

[Важећа документа развојног планирања и јавних политика 5](#_Toc86754373)

[Локалне финансије 6](#_Toc86754374)

[Основни развојни ресурси и привредни потенцијали подручја 6](#_Toc86754375)

[Десет најзначајнијих привредних субјеката на територији Општине 6](#_Toc86754376)

[Подаци о индустријским зонама 7](#_Toc86754377)

[Преглед индустријских зона (brownfield) на подручју општине Шид 8](#_Toc86754378)

[Саобраћајна повезаност и близина већих тржишта 8](#_Toc86754379)

[Зависност становништва 9](#_Toc86754380)

[Број привредних друштава 10](#_Toc86754381)

[Нето ефекат оснивања привредних друштава 10](#_Toc86754382)

[Број привредних друштава на 1000 становника 11](#_Toc86754383)

[Тржиште рада 11](#_Toc86754384)

[Запосленост 11](#_Toc86754385)

[Зараде 14](#_Toc86754386)

[Незапосленост 15](#_Toc86754387)

[Предузетничка клима 18](#_Toc86754388)

[Подстицаји регионалног развоја 19](#_Toc86754389)

[Извоз 22](#_Toc86754390)

[Инвестиције 22](#_Toc86754391)

[Пољопривреда и рурални развој 24](#_Toc86754392)

[Туризам 30](#_Toc86754393)

[Локализација циљева одрживог развоја у области економског развоја – локални ниво 36](#_Toc86754394)

# Увод

## Надлежности ЈЛС у области економског развоја

**(локално-економски развој, пољопривреда и рурални развој и развој туризма)**

У складу са својим надлежностима дефинисаним Законом, као и Статутом, општина Шид у области економског развоја предузима следеће активности:

* доноси и реализује програме за подстицање локалног економског развоја;
* предузима активности за одржавање постојећих и привлачење нових инвестиција и унапређује опште услове пословања;
* доноси стратешке планове и програме локалног економског развоја;
* стара се о развоју и унапређењу туризма, занатства, угоститељства и трговине;
* стара се о заштити, уређењу и коришћењу пољопривредног земљишта и спроводи политику руралног развоја.

**Издвајања јавних средстава за локално-економски развој, туризам и пољопривреду**

Када је реч о **значају** области локалног економског развоја, туризма и пољопривреде и руралног развоја, исти се може проценити на основу удела издвајања за наведене области кроз локални буџет. У наставку су приказана издвајања за ове области (укупна јавна улагања), конкретно узимајући податке из финансијских планова/завршних рачуна, и то из **програма 3 - локално економски развој, 4 - развој туризма, 5 - пољопривреда и рурални развој**

**2018 година**

|  |  |  |
| --- | --- | --- |
| **Програм** | **План 2018 (% буџета)** | **Реализација 2018 (% буџета)** |
| Локално-економски развој | 0.24% | 0.27% |
| Развој туризма | 1.38% | 1.42% |
| Пољопривреда и рурални развој | 4.55% | 4.22% |

**2019 година**

|  |  |  |
| --- | --- | --- |
| **Програм** | **План 2019 (% буџета)** | **Реализација 2019 (% буџета)** |
| Локално-економски развој | 0.25% | 0.28% |
| Развој туризма | 1.56% | 1.59% |
| Пољопривреда и рурални развој | 3.79% | 2.97% |

**2020 година**

|  |  |  |
| --- | --- | --- |
| **Програм** | **План 2020 (% буџета)** | **Реализација 2020 (% буџета)** |
| Локално-економски развој | 0.23% | 0.27% |
| Развој туризма | 1.13% | 1.14% |
| Пољопривреда и рурални развој | 2.20% | 2.50% |

**2021 година**

|  |  |
| --- | --- |
| **Програм** | **План 2021 (% буџета)** |
| Локално-економски развој | 0.16% |
| Развој туризма | 1.76% |
| Пољопривреда и рурални развој | 2.32% |

**Укупна јавна улагања општине Шид за локални економски развој (програм 3) износе у просеку 0,28%** (узета у обзир реализација 2018, 2019, 2020) од укупних расхода, што је испод просека[[1]](#footnote-1) (1,23%). Овај износ трошиo се на:

* Пројекат: стручна пракса и јавни радови
* Мере активне политике запошљавања

**Укупна јавна улагања општине Шид за развој туризма (програм 4) износе у просеку 1,38%** (узета у обзир реализација 2018, 2019, 2020)од укупних расхода**,** што је изнад просека (0,72%). Издвајања указују да је туризам од развојног значаја за општину Шид.Овај износ трошио се на:

* Управљање развојем туризмa
* Пројекат:"Стаза здравља на Липовачи"
* Промоција туристичке понуде
* Израда идејног решења адаптацијe објекта Туристичког инфо центра" - уређење излетишта Липовачa

**Укупна јавна улагања општине за пољопривреду и рурални развој (програм 5) износе у просеку 3,23%** (узета у обзир реализација 2018, 2019, 2020)од укупних расхода**,** што је изнад просека (0,61%) и што указује да општина Шид пољопривреду сматра значајним развојним сектором.Овај износ трошио се на:

* Подршка за спровођење пољопривредне политике у локалној заједници
* Комасација
* Мере подршке руралном развоју
* Пројекат рекултивација на КП 1871/6 К.О.Вишњићево
* Регионални систем снабдевања водом за наводњавање дела општине Шид и града Сремска Митровица са акумулације Мохарач у циљу јачања пословних активности у пољопривреди и руралном развоју
* Пројекат „Биолошка рекултивација у К.О. на територији општине“

## Организациона структура општине Шид – подршка економском развоју

У оквиру Општинске управе образују се унутрашње организационе јединице за вршење сродних послова и Кабинет председника општине као посебна организациона јединица. Основна унутрашња организациона јединица је одељење. Ако природа и обим послова налажу, унутар основних унутрашњих организационих јединица ради обједињавања истих или сличних послова (управни, стручни, развојни и други), који су међусобно повезани, те ради успешнијег извршавања послова из одређеног делокруга, могу се образовати уже организационе јединице: одсеци, а унутар одсека или као засебне службе.

Када је реч о локално-економском развоју, туризму и пољопривреди, као анализираним областима деловања локалне самоуправе, у општини Шид за активности у овим областима задужено је Одељење за финансије и Одељење за урбанизам, комунално-стамбене и имовинско – правне послове. У Одељењу за финансије образује се као засебна служба **Канцеларија за пољопривреду**, док се у Одељењу за урбанизам, комунално-стамбене и имовинско – правне послове образује одсек **Канцеларија за локални економски развој.** Служба – Канцеларија за пољопривреду у систематизацији радних места има само једно запослено лице - вишег референта за послове развоја пољопривреде. Одсек – Канцеларија за локални економски развој има само два запослена лица, шефа Одсека и извршиоца за израду пројеката и послове развоја и привреде-координатор Канцеларије за младе.

У оквиру Кабинета Председника општине систематизовано радно место је **Помоћник председника општине за економски развој.**

Општина има основану туристичку организацију као директног буџетског корисника која се бави активностима из области туризма, у име локалне самоуправе.

Општина Шид је један од оснивача Регионалне развојне агенције Срем, која пружа различите врсте саветодавних и техничких услуга и помоћи, а општина Шид је била партнер у неколико пројеката и учествовала у различитим едукативним програмима организованим од стране РРА Срем.

## Важећа документа развојног планирања и јавних политика

* Локални акциони план за унапређење положаја Рома на територији општине Шид 2020-2024.
* Локални акциони план запошљавања 2021 – 2023.
* Стратегија развоја социјалне заштите општине Шид 2021-2023.
* Оперативни план одбране од поплава на територији општине Шид за 2021. годину
* План јавног здравља општине Шид 2020-2025.

Према степену развијености општина Шид спада у **III групу** (60%-80% републичког просека) јединица локалне самоуправе[[2]](#footnote-2)

## Локалне финансије

|  |  |  |  |  |  |  |
| --- | --- | --- | --- | --- | --- | --- |
| **Општина** | **Област** | **Назив индикатора** | **Јед.мере** | **2017** | **2018** | **2019** |
| Шид | Сремска област | Укупни приходи по становнику | У РСД, номинално | 32.733 | 34.689 | 35.318 |
| Изворни и уступљени приходи | У хиљадама РСД, номинално | 642.859 | 659.877 | 692.493 |
| Степен самофинансирања ЈЛС | % | 61.6 | 60.5 | 63.1 |

Извор: Аналитички сервис ЈЛС

Општина Шид има степен самофинансирања нешто изнад 60%, што указује на има просечну финансијску самосталност и одрживост (способност да се финансира из изворних и уступљених прихода). Ако се посматрају неке упоредиве општине (Регион Војводине, 20.000—40.000 становника, III група развијености ЈЛС према Уредби), **општина Шид има просечну финансијску самосталност** (Ковин: 64,2% Жабаљ: 63,7% Oџаци: 64,4%).

# Основни развојни ресурси и привредни потенцијали подручја

Када је реч о ресурсима за развој привреде подручја Општине, свакако је **пољопривреда** најважнији привредни сектор. Богатство пољопривредним земљиштем је најважнији развојни фактор, док се индустрија подручја Општине пре свега базира на пољопривреди, односно преради пољопривредних производа. Ту су индустрије у преради меса, уља, хладњаче, силоси, али и винарије и разни занатски погони. Посебо значајан ресурс за развој привреде подручја Општине је индустријска зона која се налази уз аутопут Е-70.

Поред пољопривредног земљишта и развоја пољопривреде и прерађивачке индустрије, општина Шид значајно је богата и шумом и другим природним ресурсима, који дају могућност за развој туризма.

## Десет најзначајнијих привредних субјеката на територији Општине

|  |  |  |  |
| --- | --- | --- | --- |
| **Назив предузећа** | **Делатност** | **Број запослених** | **Локација** |
| Big bull foods д.о.о. | Прерада и конзервисање меса | 299 | Бачинци |
| Superior foods д.о.о., Сремска Митровица, огранак Бачинци | Прерада и конзервисање живинског меса | 193 | Бачинци |
| Срем Шид д.о.о. | Прерада и конзервисање меса | 109 | Шид |
| Викториа оил а.д. | Производња уља и масти | 286 | Шид |
| Агро-папук д.о.о. | Обрада меса и производња производа од меса | 355 | Кукујевци |
| Валдом д.о.о. | Трговина на велико металном робом, инсталационим материјалима, опремом и прибором за грејање (канализационе цеви) | 53 | Шид |
| Млинтест д.о.о. Шид | Производња млинских производа | 58 | Шид |
| Hempro.color д.о.о. | Производња боја, лакова, школских темпера, уљаних сликарских боја... | 63 | Шид |
| Тим изолирка д.о.о. | Производња изолационих материјала | 60 | Шид |
| Илијанум ГИП ПО д.о.о. | Штампарија | 50 | Шид |
| Шидпројект д.о.о. | Пројектовање и инжењеринг | 50 | Шид |

Извор: Општинска управа Шид, 2021.

## Подаци о индустријским зонама

Према подацима Републичког завода за статистику ”Преглед индустријских зона по општинама у Републици Србији (новембар 2020.), на територији општине Шид постоји 1 зона укупне површине 123 хектара, од чега је употребљена површина 12%.

|  |  |  |  |  |  |
| --- | --- | --- | --- | --- | --- |
| **Назив зоне** | **Површина (хектара)** | **У употреби (%)** | **Могућност додавања погона** | **Број пословних субјеката** | **Слободна зона** |
| Радна зона бр. 8. у КО Адашевци | 123 | 12% | Да | 1 | Не постоји |
| Радна зона у К.О. Вишњићево | 86 | 0% | Да | 0 | Не постоји |

Извор: РЗС, регистар индустријских зона, 2020.

Када је реч о стању опремљености, Радна зона бр. 8. у КО Адашевци изграђена је саобраћајница са пешачко-бициклистичком стазом, струја, вода и уређена каналска мрежа са атмосферском одводњом. У плану је увођење гаса и наставак опремања. Власник земљишта је Република Србија, која преко Дирекције за имовину прометује парцелама у оквиру зоне, а Општина Шид координира процесом привлачења инвестиција.

Планом детаљне регулације радне зоне број 8 у К.О. Адашевцима је дефинисано да је у оквиру зоне дозвољена изградња производних погона (металска, грађевинска, занатска, прехрамбена и друга делатност), производни погони лаке индустрије (дорада производа), трговинска делатност, сервисно-складишни терминали, садржаји логистичке подршке производње (шпедиција), услужно складиштење, сервиси, техничка служба одржавања и поправке средстава и опреме (прање, одржавање и поправка возила, снабдевање горивом, друмске ваге итд.), помоћне и серсвисне службе (банкарске и службе осигурања) и остали објекти (портирнице, помоћни објекти, силоси, надстрешнице, трафостанице, објекти за смештај телекомуникационе и РТВ опреме...).

Када је реч о активностима Општине на привлачењу инвеститора, поред републичких и покрајинских подстицаја, Општина Шид, је према Одлуци о грађевинском земљишту, предвидела и ослобађање од плаћања доприноса за уређивање грађевинског земљишта за производне и складишне објекте.

Тренутно највећи изазови и проблеми када је реч о привлачењу инвеститора у индустрије зоне у општини Шид је завршетак инфраструктурног опремања, а пре свега кроз обезбеђивање комуналних услова.

Када је реч о радној зони ”Вишњићево”, за део зоне укупне површине 47,83 хектара израђен је План детаљне регулације. Зона није инфраструктурно опремљена, али је у непосредној близини насељеног места Вишњићево, због чега инфраструктура не представља посебан проблем, већ се може уређивати у складу са потребама инвеститора.

Општина Шид је у августу 2021. године **потписала уговор са 11 нових инвеститора који ће у оквиру индустријске зоне градити производне погоне** (greenfield инвестиције). Реч је о следећеим инвеститорима: Валдом д.о.о. из Шида, Dado LKW из Шида, TOP DOM CITY д.о.о. из Шида, LEO COMMERCE д.о.о. из Београда, K-INEL д.о.о. из Новог Сада, Decimal pro д.о.о. из Ужица, BS Tours д.о.о из Београда, Bulevar coop д.о.о из Новог Сада, Друштво за управљање слободном зоном д.о.о из Шида, Вискол 2003 д.о.о из Ветерника, Khalifa & Nordic finansije д.о.о. из Београда. Фирма која је већ изградила свој објекат и треба да почне са радом је Thermowool из Аустрије, а мађарска фирма за производњу сточне хране UBM Feed д.о.о. је у марту 2021. године потписала уговор о куповини 20 хектара земљишта у оквиру зоне и тренутно је у изради пројекта за изградњу производних погона.

## Преглед индустријских зона (brownfield) на подручју општине Шид

|  |  |  |  |
| --- | --- | --- | --- |
| Компанија | Хала у приватном власништву | Хала у приватном власништву | Хала у приватном власништву |
| Земљиште (површина) | 31.000m2 | 48.000 m2 | 75.000 m2 |
| Објекти (површина) | 2.178 m2 | 4.235 m2 | 1.600 m2 (приземље плус спрат) |
| Делатност која се обављала | - | - | - |
| Инфраструктура | Да (струја, вода, канализација, оптички кабл) | Да | Да |
| Власништво (Ј, П, Ј/П) | П | П | П |
| Продаја/ Издавање | Продаја и издавање | Продаја и издавање | Продаја и издавање |

Извор: Општинска управа Шид, 2021.

Идентификоване brownfield локације обухватају 3 хале. На свим локацијама налазе се значајне слободне површине, као и изграђени капацитети, углавном добро инфраструктурно опремљени.

## Саобраћајна повезаност и близина већих тржишта

Повезаност општине је од кључног значаја за привредни развој. Општина Шид има повољан географски и саобраћајни положај, без обзира што се може рећи да је периферно лоцирана.

Са општинама суседних држава Републике Српске и Републике Хрватске општина Шид је повезана магистралним и регионалним путевима као и железничком мрежом. На општинској територији постоји пет граничних прелаза са Хрватском (Сот, Батровци, Љуба, Товарник и Шид). Гранични прелаз „Батровци“ налази се на међународном путном правцу Е-70. Од њега се ка северу одваја магистрални правац који се у Шиду рачва на северозападни крак ка граничном прелазу Товарник и североисточни правац ка граничном прелазу Сот. Од 1974. године и изградње моста преко Дунава код Илока и Бачке Паланке, магистрални путни правац на којем је гранични прелаз Сот је изузетно добио на значају и на тај начин позитивно допринео побољшању општинског географског положаја. Већина насеља општине Шид је лоцирана на поменутим путним правцима. Она која нису, међусобно су повезана асфалтним путевима. Железничка пруга која повезује Београд и Загреб пролази преко територије општине Шид. Од ње се одваја један крак према југу, према Републици Српској, односно Бијељини. Сава чини јужну, најдужу природну границу општинске територије. Иако је она пловна, нема никакав саобраћајни значај за општину.

Велик проблем насеља Шид представља саобраћај који пролази кроз сам центар, због чега је потребна изградња обилазног пута око насеља, оријентационе дужине 7,41 km. На овај начин елеминисао би се транзит из самог центра, минимизирали негативни утицаји на животну средину, избегло дуже задржавање возила, растеретио гранични прелаз ”Батровци”, као и државни и општински путеви од интензивног тешког теретног саобраћаја, повећала безбедност свих учесника у саобраћају, и смањили се експлоатациони трошкови учесника у саобраћају. За изградњу обилазнице израђен је план детаљне регулације, издати су локацијски услови и у току је израда пројекта за добијање грађевинске дозволе. Општина Шид има значајну, директну железничку повезаност са највећим центрима у земљи – Београдом и Новим Садом. Истиче се да би даље улагање и повећање постојећих капацитета железничког саобраћаја било веома значајно за општину Шид. Модернизација и реконструкција железнице допринела би развоју туризма, квалитету живота грађана и привредном сектору.

## Зависност становништва

|  |  |  |  |  |  |  |
| --- | --- | --- | --- | --- | --- | --- |
| **Општина** | **Област** | **Назив индикатора** | **Јед.мере** | **2017** | **2018** | **2019** |
| Шид | Сремска област | Стопа укупне зависности становништва | Број | 47.4 | 48.5 | 49.7 |
| Стопа зависности млађег становништва | Број | 19.6 | 19.8 | 19.9 |
| Стопа зависности старијег становништва | Број | 27.8 | 28.7 | 29.8 |

Извор: Аналитички сервис ЈЛС

**Стопа укупне зависности** у општини Шид је износила 49,7 у 2019. години и у посматраном периоду (2017-2019) има растући тренд. Ова стопа показује однос економски неактивног становништва (две старосне групе: 0 до 14 година и 65 и више година) према радно способном становништву (15 до 64 године), процењеног средином године посматрања. При томе, стопа зависности млађег становништва износила је 19.9, а стопа зависности старијег становништва 29.8% у 2019. години. Подаци за општину Шид су далеко повољнији у односу на друге општине у Републици Србији.

Такође, стопа укупне зависности становништва је нижа од стопе на републичком нивоу. Може се извести закључак да по питању економске зависности на територији општине Шид ситуација није алармантна као у већини других општина.

Овде посебно треба напоменути да овај коефицијент не узима у обзир економску активност, већ је искључиво демографска мера, због чега је ситуација далеко гора, уколико се у обзир не узима укупно радно способно становништво, већ само радно активно. Ова стопа на нивоу Републике Србије износи 53,8 (у 2019. години).

## Број привредних друштава

|  |  |  |  |  |
| --- | --- | --- | --- | --- |
|  | **2017** | **2018** | **2019** | **2020** |
| **Aктивних** | 376 | 322 | 319 | 325 |
| **Новооснованих** | 18 | 15 | 13 | 12 |
| **Брисаних / угашених** | 15 | 71 | 16 | 6 |

Извор: Агенција за привредне регистре, последње ажурно стање се односи на период 01.01 - 31.12.2020. године

Према подацима Агенције за привредне регистре, укупан број привредних друштава je у 2020. години износио 325. У посматраном периоду од 2017. до 2020. године, број активних привредних друштава опадао је по просечној годишнњој стопи од 4,74%, број новооснованих опадао је по просечној годишњој стопи од 12,64%. Број брисаних/угашених привредних друштава је од 2018. до 2020. године имао значај пад по просечној годишњој стопи од 70.93%.

Податак о заступљености жена у власничкој структури привредних субјеката на територији општине није доступан.

## Нето ефекат оснивања привредних друштава

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Општина** | **Област** | **Степен развијености** | **Назив индикатора** | **Јед. мере** | **2015** | **2016** | **2017** | **2018** | **2019** |
| Жабаљ | Јужнобачка област | III група (60%-80% републичког просека) | **Нето ефекат оснивања нових привредних друштава** | Број | 2.6 | 4 | 1.9 | 1.4 | 0.3 |
| Ковин | Јужнобанатска област | III група (60%-80% републичког просека) | Број | 2.6 | 1.8 | 6.7 | 3.8 | 0.3 |
| Оџаци | Западнобачка област | III група (60%-80% републичког просека) | Број | 2.6 | 1.4 | 3.4 | 2.1 | 0.3 |
| **Шид** | **Сремска област** | **III група (60%-80% републичког просека)** | **Број** | **1.4** | **1.7** | **1.4** | **1.2** | **0.2[[3]](#footnote-3)** |

Извор: Аналитички сервис ЈЛС

Нето ефекат нових привредних друштава ћемо посматрати у 2018. години када је он био позитиван и износио **1,2:1**, што значи да се на 10 угашених привредних друштава отвори 12 нових, док на нивоу Републике износи 1,5:1 ( на 10 угашених фирми отвори се 15 нових).

Посматрајући тренд 2015-2019. видимо да нето ефекат оснивања нових привредних друштава кроз године варира али да је **све време био позитиван**, и да је вредност најнеповољнија 2019. године, тј. негативна, што представља специфичну ситуацију узимајући у обзир да је те године АПР извршио принудну ликвидацију, по службеној дужности. Поређење је извршено и у односу на три општине, како је раније објашњено, а уочава се да је општина Шид , у посматраним годинама, углавом имала нижи нето ефекат у односу на посматране општине.

## Број привредних друштава на 1000 становника

## 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Општина** | **Област** | **Степен развијености** | **Назив индикатора** | **Јед. мере** | **2015** | **2016** | **2017** | **2018** | **2019** |
| Жабаљ | Јужнобачка област | III група (60%-80% републичког просека) | **Број привредних друштава на 1000 становника** | Број | 10 | 10 | 11 | 11 | 10 |
| Ковин | Јужнобанатска област | III група (60%-80% републичког просека) | Број | 9 | 9 | 10 | 10 | 9 |
| Оџаци | Западнобачка област | III група (60%-80% републичког просека) | Број | 10 | 10 | 10 | 11 | 10 |
| **Шид** | **Сремска област** | **III група (60%-80% републичког просека)** | **Број** | **10** | **11** | **11** | **11** | **9** |

Извор: Аналитички сервис ЈЛС

Број активних привредних друштава на 1000 становника **износи 9**, и током посматраних година овај податак има тренд благог пада, готово стагнације. У односу на посматране упоредне општине, општина Шид има готово једнак број привредних друштава на 1000 становника.

# Тржиште рада

## Запосленост

**Преглед запослености**

|  |  |  |
| --- | --- | --- |
| Регистровани запослени\* |  |  |
| према општини рада | 7.381 | (2019) |
| према општини пребивалишта | 8.029 | (2019) |
| Регистровани запослени\* према општини пребивалишта у односу на број становника (%) | 26 | **(2019)** |
| Просечне зараде без пореза и доприноса (РСД) | 49.248 | (2020) |
| Регистровани незапослени\*\* | 1.917 | (2020) |
| Регистровани незапослени на 1 000 становника | 70 | (2019) |

\*Од 2015. укључени су и регистровани индивидуални пољопривредници стање на дан 31.12.

Извор: Статистика запослености и зарада, РЗС; Национална служба за запошљавање (ДевИнфо профил општина)

**Регистрована запосленост на територији општине Шид је у 2019. износила** **26%**, што је, у поређењу са другим упоредивим општинама (Ковин 27%, Жабаљ 28%, Оџаци 30%), незнатно одступање од просека (28.3%).

**Структура запослености**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Општина** | **Област** | **Назив индикатора** | **Јед.мере** | **2015** | **2016** | **2017** | **2018** | **2019** |
| Шид | Сремска област | Број запослених | Број | 7.633 | 7.455 | 7.504 | 7.593 | 7.380 |
| Број запослених , као % становништва старости 15 и више година | % | 26.9 | 26.6 | 27.1 | 27.9 | 27.4 |
| Запослени у правним лицима, као % укупног броја запослених | % | 76.6 | 75.9 | 76.5 | 76.1 | 75.8 |
| Приватни предузетници и запослени код њих, као % укупног броја запослених | % | 16.9 | 17.8 | 16.8 | 17.2 | 17.8 |
| Регистровани индивидуални пољопривредници, као % укупног броја запослених | % | 6.5 | 6.3 | 6.7 | 6.7 | 6.4 |

Извор: Аналитички сервис ЈЛС

Број запослених као % становништва старости 15+ год. је у посматраном периоду растао по просечној годишњој стопи од 0.46%. Од укупног броја запослених, чак 75.8% је у правним лицима.

**Регистровани запослени, 2017─2019.\***

\* Од 2015. укључени су и регистровани индивидуални пољопривредници

Извор: Статистика запослености и зарада, РЗС - ДевИнфо профил Шид, април 2021.

**Кретање броја запослених по секторима**

|  |  |  |  |  |  |  |
| --- | --- | --- | --- | --- | --- | --- |
| **Општина** | **Област** | **Назив индикатора** | **Јед. мере** | **2017** | **2018** | **2019** |
| Шид | Сремска област | Број запослених у пољопривреди, шумарству и рибарству, као % укупног броја запослених | % | 8.6 | 9.1 | 8.9 |
| Број запослених у рударству, као % укупног броја запослених | % | 0 | 0 | 0.3 |
| **Број запослених у прерађивачкој индустрији, као % укупног броја запослених** | **%** | **24.8** | **24.8** | **27.6** |
| Број запослених у сектору снабдевања електричном енергијом, гасом и паром, као % укупног броја запослених | % | 0.3 | 0.3 | 0.2 |
| Број запослених у сектору снабдевања водом и управљањем отпадним водама, као % укупног броја запослених | % | 2.7 | 2.8 | 2.6 |
| Број запослених у грађевинарству, као % укупног броја запослених | % | 1.3 | 1.5 | 1.6 |
| **Број запослених у трговини на велико и мало и поправци моторних возила, као % укупног броја запослених** | **%** | **14.4** | **14.7** | **13.7** |
| Број запослених у сектору саобраћаја и складиштења, као % укупног броја запослених | % | 9.1 | 8.3 | 8.8 |
| Број запослених у сектору услуга смештаја и исхране, као % укупног броја запослених | % | 2.4 | 2.6 | 2.5 |
| Број запослених у сектору информисања и комуникације, као % укупног броја запослених | % | 1.3 | 1.8 | 1.9 |
| Број запослених у финансијским делатностима и делтностима осигурања, као % укупног броја запослених | % | 1.5 | 1.7 | 1.7 |
| Број запослених у пословању некретнинама, као % укупног броја запослених | % | 0.1 | 0.1 | 0.1 |
| Број запослених у стручним, научним, иновационим и техничким делатностима, као % укупног броја запослених | % | 4.8 | 4 | 3.4 |
| Број запослених у административним и помоћним услужним делатностима, као % укупног броја запослених | % | 1.3 | 1.3 | 0.6 |
| Број запослених у државној управи и обавезном социјалном осигурању, као % укупног броја запослених | % | 12.2 | 12.1 | 10.9 |
| Број запослених у образовању, као % укупног броја запослених | % | 7.2 | 7.1 | 6.9 |
| Број запослених у здравственој и социјалној заштити, као % укупног броја запослених | % | 5.4 | 5.2 | 5.4 |
| Број запослених у уметности, забави и рекреацији, као % укупног броја запослених | % | 1.3 | 1.3 | 1.3 |
| Број запослених у осталим услужним делатностима, као % укупног броја запослених | % | 1.5 | 1.6 | 1.6 |

Извор: Аналитички сервис ЈЛС

Највећи број запослених на територији општине Шид је у сектору **прерађивачке индустрије.** У2019. години је у сектору прерађивачке индустрије било запослено **27,6%** радника,што указује на изузетан значај ове делатности на територији општине. Након прерађивачке индустрије, значајан број запослених је и у сектору трговине на велико и мало и поправци моторних возила. У 2019. години је у сектору трговине на велико и мало и поправци моторних возила било запослено 13,7% радника.

## Зараде

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Општина** | **Област** | **Степен развијености** | **Назив индикатора** | **Јединица мере** | **2017** | **2018** | **2019** | **Просек** |
| Жабаљ | Јужнобачка област | III група (60%-80% републичког просека) | Просечне зараде без пореза и доприноса, по запосленом | У РСД, реално | 40.207 | 40.653 | 43.688 | 41.516 |
| Ковин | Јужнобанатска област | III група (60%-80% републичког просека) | 44.723 | 44.211 | 52.129 | 47.021 |
| Оџаци | Западнобачка област | III група (60%-80% републичког просека) | 40.916 | 41.604 | 44.848 | 42.456 |
| **Шид** | **Сремска област** | **III група (60%-80% републичког просека)** | **42.950** | **41.460** | **44.369** | **42.926** |
| Република Србија | | | 47.893 | 49.650 | 54.919 | 50.821 |
| Сремска област | | | 42.619 | 44.565 | 48.752 | 45.312 |

Извор: Аналитички сервис ЈЛС и РЗС публикација ”Општине у Србији, 2020”

Од 2018. године подаци су приказани према општини пребивалишта запослених, а не према општини рада.

На територији општине Шид, просечне нето зараде су у посматраном периоду (42.926) ниже од просека посматраних општина (43.664) у истом периоду. Такође, просечне нето зараде општине Шид су ниже од просека Сремске области (45.312), као и од просека Републике Србије (50.821).

**Просечне зараде без пореза и доприноса\*, 2018─2020. (РСД)**

\* Од 2018. просечне зараде не односе се на општину рада, него на општину пребивалишта запослених

Извор: Статистика запослености и зарада, РЗС; ДевИнфо Профил општине Шид, април 2021.

Оно што је веома значајно је да просечне зараде (у РСД, реално) током година имају растући тренд.

## Незапосленост

**Регистровани незапослени према полу, 2018─2020.\***

\* стање на дан 31.12.2020.

Извор: Национална служба за запошљавање - ДевИнфо профил Шид, април 2021.

На територији општине Шид је током посматраног периода (2018-2020) регистрован већи број незапослених жена у односу на мушкарце, док је укупна незапосленост код оба пола имала тренд пада. Незапосленост је у посматраном периоду опадала по просечној годишњој стопи од 16,76%.

**Стопа незапослености** у 2019. на територији општине Шид је **22,87%**[[4]](#footnote-4). Удео незапослених жена у укупном броју незапослених је 52,7%. Удео младих у укупном броју незапослених је 21%. Стопа незапослености представља локализован показатељ 8.5.2. Циља одрживог развоја број 8 (оригинални показатељ: 8.5.2 Стопа незапослености, према полу, старости и инвалидитету).

**Учешће незапослених према старосним групама у укупном броју незапослених, 2020.**

Извор: Национална служба за запошљавање - ДевИнфо профил Шид, април 2021.

Према старосној структури, највише незапослених је међу старосном групом од 30 до 54 године (57%). Иста старосна група преовлађује на територији Сремске области (51%), као и на нивоу Републике Србије (55%).

**Квалификациона структура незапосленог становништва**

|  |  |  |  |  |
| --- | --- | --- | --- | --- |
|  | **2017** | **2018** | **2019** | **2020** |
| Неквалификовани | 1.002 | 762 | 680 | 751 |
| Нижа стручна спрема и полуквалификовани | 163 | 130 | 111 | 133 |
| Квалификовани | 612 | 453 | 404 | 467 |
| Средња стручна спрема | 722 | 617 | 527 | 561 |
| Висококвалификовани | 10 | 8 | 9 | 6 |
| Виша стручна спрема | 55 | 54 | 43 | 43 |
| Висока стручна спрема | 203 | 164 | 143 | 159 |
| Укупно | **2.767** | **2.188** | **1.917** | **2.120** |

Извор: Агенција за привредне регистре, последње ажурно стање се односи на период 01.01 - 31.12.2020. године

Удео неквалификованог незапосленог становништва у укупном броју незапосленог становништва на територији општине Шид износи **35,42%**, док је удео неквалификованих, полуквалификованих (приучених) и са нижом стручном спремом у укупном броју незапосленог становништва **41,70%** (подаци из 2020.).

Удео три најниже квалификационе групе у укупној незапослености на нивоу Републике Србије је **33,6%,** док је у Сремској области **40,67%.** Иако овајпоказатељ има нешто већу вредност на територији општине Шид, у питању су мала одступања, те се не може говорити о алармантној ситуацији, нарочито ако се пореде подаци из других општина.

Поредећи са одабраним упоредивим општинама, може се рећи да je ситуација у општини Шид боља, односно да је готово у свим општинама из ове категорије лошија квалификациона структура незапосленог становништва. Удео незапослених из категорије полуквалификовани и неквалификовани са нижом стручном спремом у општини Жабаљ 45,78%; Оџаци 44,68%; Ковин 51,09%.

На територији општине Шид постојe две средње школа, средња техничка и гимназија. Подручја рада у средњој стручној школи су:

* Машинство и обрада метала са смеровима: **аутомеханичар и бравар;**
* Електротехника са смером: **електротехничар рачунара;**
* Пољопривреда, производња и прерада хране са смером: **пољопривредних техничар**
* Трговина, угоститељство, туризам са смером**: трговац**

Подручја рада у гимназији су:

* Гимназија са смеровима: **општи и друштвено-језички**
* Економија, право и администрација са смером: **економски техничар**

**Преглед незапослених лица**

|  |  |  |  |  |  |  |
| --- | --- | --- | --- | --- | --- | --- |
| **Општина** | **Област** | **Назив индикатора** | **Јед. мере** | **2017** | **2018** | **2019** |
| Шид | Сремска област | Незапослене жене, као % незапослених лица | % | 51.9 | 52 | 52.7 |
| Незапослена лица без квалификација, као % незапослених лица | % | 42.1 | 42.1 | 40.8 |
| Дугорочно незапослена лица, као % незапослених лица | % | 68.5 | 68.2 | 65.4 |
| Незапослени млади, као % незапослених лица | % | 22.7 | 20.9 | 20.2 |
| Незапослени старији, као % незапослених лица | % | 32.9 | 35.6 | 35.6 |
| Пријављене потребе на 100 незапослених лица | Број | 6 | 13 | 7 |

Извор: Аналитички сервис ЈЛС

|  |  |
| --- | --- |
| Карактеристика незапослености у општини Шид је висок удео **дугорочно незапослених** лица од укупног броја незапослених који износи чак **65,4%** , док је удео незапослених жена **52,7%**. Висок је и проценатнезапослених лица без квалификација који износи 40,8%, али је овај удео мањи него што је то у другим општинама.Број пријављених потреба на 100 незапослених лица током посматраног периода показује тренд пада. |  |

## Предузетничка клима

**Број предузетника**

|  |  |  |  |  |
| --- | --- | --- | --- | --- |
|  | **2017** | **2018** | **2019** | **2020** |
| Aктивних (у децембру) | 717 | 747 | 759 | 758 |
| Новооснованих | 95 | 83 | 89 | 75 |
| Брисаних / угашених | 108 | 60 | 80 | 55 |

Извор: Агенција за привредне регистре, последње ажурно стање се односи на период 01.01 - 31.12.2020. године

Изражен је пад новооснованих предузетника кроз посматране године, као и пад брисаних/угашених предузетника. Број активних предузетника је у посматраном периоду растао по просечној годишњој стопи од 1,87%.

**Број предузетника на 1000 становника**

|  |  |  |  |  |  |  |  |
| --- | --- | --- | --- | --- | --- | --- | --- |
| **Општина** | **Област** | **Степен развијености** | **Назив индикатора** | **Јед. мере** | **2017** | **2018** | **2019** |
| Жабаљ | Јужнобачка област | III група (60%-80% републичког просека) | Број предузетника на 1000 становника | Број | 24 | 25 | 27 |
| Ковин | Јужнобанатска област | III група (60%-80% републичког просека) | Број | 30 | 30 | 32 |
| Оџаци | Западнобачка област | III група (60%-80% републичког просека) | Број | 27 | 28 | 30 |
| **Шид** | **Сремска област** | **III група (60%-80% републичког просека)** | **Број** | **23** | **24** | **25** |

Извор: Аналитички сервис ЈЛС

Број предузетника на 1000 становника је у 2019. години износио 25. У поређењу са одабраним општинама, општина Шид има најмањи број предузетника на 1000 становника. Број предузетника на 1000 становника показује тренд веома благог раста, током посматраних година, на територији општине Шид.

У оквиру Општинске управе општине Шид је систематизовано радно место „Извршилац за послове предузетништва“ и то лице предузетницима пружа све информације у вези са расписаним конкурсима, отварању предузетничке радње, начину и могућностима организовања рада, вођењу књига и бројним другим питањима од значаја за њихово пословање. Осим наведеног, ранијих година је постојао и Буџетски фонд за развој предузетништа, кроз који је пружана финансијска подршка предузетницима који су се пријавили на конкурс расписан од стране Општине Шид. У сарадњи са Националном службом за запошљавање и уз подршку Регионалне развојне агенције Срем, реализоване су бројне обуке са циљем едуковања будућих предузетника за отпочињање бизниса.

На територији општине Шид постоји и Опште удружење предузетника општине Шид, које осим повољнијих услова за вођење књига својим члановима, не предузима друге активности усмерене на унапређење рада предузетника, те је и сарадња са Општином на том нивоу.


**Нето ефекат оснивања нових предузетника**

|  |  |  |  |  |  |  |  |
| --- | --- | --- | --- | --- | --- | --- | --- |
| **Општина** | **Област** | **Степен развијености** | **Назив индикатора** | **Јед. мере** | **2017** | **2018** | **2019** |
| Жабаљ | Јужнобачка област | III група (60%-80% републичког просека) | Нето ефекат оснивања нових предузетника | Број | 1.5 | 1.6 | 1.3 |
| Ковин | Јужнобанатска област | III група (60%-80% републичког просека) | Број | 1.4 | 1.1 | 1.3 |
| Оџаци | Западнобачка област | III група (60%-80% републичког просека) | Број | 1.4 | 1.2 | 1.6 |
| **Шид** | **Сремска област** | **III група (60%-80% републичког просека)** | **Број** | **0.9** | **1.5** | **1** |


Извор: Аналитички сервис ЈЛС

Нето ефекат нових предузетника је позитиван и у 2019. години износи 1 што значи да се на 10 угашених предузетника отвори 10 нових. У свим посматраним упоредним општинама је нето ефекат такође позитиван, и виши у односу на општину Шид.


## Подстицаји регионалног развоја



Извор: Агенција за привредне регистре, последње ажурно стање се односи на период 01.01 - 31.12.2020. године (прелиминарни подаци)



Извор: Агенција за привредне регистре, последње ажурно стање се односи на период 01.01 - 31.12.2020. године (прелиминарни подаци)



Извор: Агенција за привредне регистре, последње ажурно стање се односи на период 01.01 - 31.12.2020. године (прелиминарни подаци)

Када је реч о подстицајима, субјекти са њене територије су у целом посматраном периоду највише средстава повлачили, континуирано од 2017., од Министарства финансија, док су од осталих реализатора повлачили мање и прилично уравнотежено. Током 2019. значајна средства су повучена од Агенције за осигурање и финансирање извоза, а током 2020. од Управе за капитална улагања АПВ.

Када је реч о наменама, субјекти са територије општине Шид, значајна средства повукли су за подстизање пољопривреде током целог посматраног периода, затим током 2019. за подстицање извоза, док је општинска управа у 2020. години повлачила значајна средства за саобраћајну инфраструктуру. Када је реч о Општинској управи општине Шид, највише средстава је повучено од Управе за капитална улагања АПВ, покрајинских секретаријата и Канцеларије за јавна улагања.

Посматрајући кориснике, највише средстава сваке године повлаче пољопривредна газдинства, микро мала и средња предузећа, али и локална самоуправа. Када је врста финансијског подстицаја у питању, највише средстава се повлачи у виду бесповратних субвенција, бесповратне финансијске подршке, али и у виду кредита.

# Извоз

|  |  |  |  |  |  |  |
| --- | --- | --- | --- | --- | --- | --- |
| **Општина** | **Област** | **Назив индикатора** | **Јединица мере** | **2017** | **2018** | **2019** |
| Шид | Сремска област | Суфицит/дефицит | У хиљадама ЕУР | 48.097 | 68.329 | 48.697 |
| Покривеност увоза извозом | % | 269.1 | 392.1 | 361.9 |
| Обим спољнотрговинске размене ЈЛС | У хиљадама ЕУР | 104.984 | 115.108 | 85.879 |
| Годишње стопе раста извоза | % | -9.4 | 16.8 | -26.9 |
| Годишње стопе раста увоза | % | 89.3 | -19.8 | -20.8 |

Извор: Аналитички сервис ЈЛС

Када је реч о извозу, општина Шид остварује значајан суфицит спољнотрговинске размене. Међутим, годишње стопе раста и извоза и увоза су негативне.

Позитивне стопе раста извоза и увоза су веома значајне јер показују већу отвореност локалне заједнице, већи прилив девизних средстава и већу привредну активност уопште.

Обим спољнотрговинске размене стагнира, уз годишње варијације.

**Прерађивачки сектор остварује највећи извоз**, нпр. компанија Victoriaoil – производња сирових и рафинисаних уља, биодизела и протеинске сачме, индустрија меса Big bull foods, земљорадничке задруге попут Green group, али и Валдом д.о.о. – прерада пластичних маса, ПВЦ-а и полипропилена и полиетилена, односно производња канализационих и водоводних цеви и опреме.

У односу на упоредиве општине, општина Шид, уз општину Жабаљ, једина има негативне годишње стопе раста увоза и извоза.

# Инвестиције

**Остварене инвестиције у нова основна средства, по карактеру изградње и техничкој структури**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Регион  Област  Општина | Укупно | Карактер изградње | | | Техничка структура | | | |
| нови капацитети | реконструкција, модернизација, доградња и проширење | одржавање нивоа постојећих капацитета | грађевински радови | опрема с монтажом | | остало |
| домаћа  опрема | увозна  опрема |
| Сремска област | 30.717.058 | 16.430.576 | 13.006.686 | 1.279.796 | 12.666.336 | 8.844.106 | 8.677.571 | 529.045 |
| Шид | 921.196 | 171.552 | 655.257 | 94.387 | 338.370 | 408.642 | 52.286 | 121.898 |

У хиљадама динара

Извор: РЗС, Општини и региони, 2020 (подаци 2019., велика и средња предузећа)

Укупна улагања у нова основна средства у општини Шид у 2019. износила су **921.196.000** динара, што је благи раст у односу на 2018. годину када су укупне инвестиције у нова основна средства износиле **894.004.000,00 динара**, чак и пад у односу 2017. када је то било **995.464,000** динара.[[5]](#footnote-5) Инвестиције у општини Шид током посматраног периода не показују значајнији раст.

Остварене инвестиције **у Сремској области** у 2019. години износе **30.717.058.000** динара, односно општина Шид у укупним инвестицијама учествује са око **3%.** Највећи део инвестиција је свакако у граду Сремска Митровица. Посматрајући упоредиве општине, све су, осим општине Ковин, имале мањи обим инвестиција у основна средства током 2019. године у односу на општину Шид (Оџаци 610.353.000; Жабаљ 536.498.000; Ковин 1.847.654.000).

Са становишта карактера изградње инвестиција, у општини Шид се у 2019. години улагало највише **у реконструкцију, модернизацију, доградњу и проширење**, док се са становишта техничке структуре инвестиција, у општини Шид у 2019. години улагало највише **у грађевинске радове и домаћу опрему.**

**Остварене инвестиције по делатностима, 2019**

|  |  |
| --- | --- |
| **Делатност** | **Инвестиција (РСД)** |
| Пољопривреда, шумарство и рибарство | 199.143.000 |
| Рударство | - |
| Прерађивачка индустрија | 348.144.000 |
| Снабдевање ел.енергијом, гасом и паром | 140104,000 |
| Снабдевање водом и управљање отпадним водама | 89.941,000 |
| Грађевинарство | - |
| Трговина на велико и мало и поправка моторних возила | 16.586.000 |
| Саобраћај и складиштење | - |
| Услуге смештаја и исхране | - |
| Информисање и комуникација | - |
| Финансијске делатности и делатности осигурања | 750.000 |
| Пословање некретнинама | - |
| Стручне, научне, иновационе и техничке делатности | 4.462.000 |
| Административне и помоћне услужне делатности | 1.516.000 |
| Државна управа и обавезно социјално осигурање | 220.103.000 |
| Образоваање | 22.260.000 |
| Здравствена и социјална заштита | 332.000 |
| Уметност, забава и рекреација | 3.855.000 |
| Остале услужне делатности | - |

Извор: РЗС, Општине и региони 2020 (подаци 2019.), подаци се односе на велика и средња предузећа

Посматрајући према делатностима, највише улагања је било у **прерађивачку индустрију**,  **37,8%** укупних инвестиција у основна средства у 2019. години.

Када је реч о активности у делу привлачења инвестиција, Општина Шид представља своје потенцијале на домаћим и међународним скуповима, како самостално, тако и у сарадњи са републичким и покрајинским органима. Промоција се врши и посредством Развојне агенције Србије, Развојне агенције Војводине, Регионалне развојне агенције Срем, на званичном сајту Општине Шид, публикацијама, које се деле потенцијалним улагачима у разним приликама. Такође, ажурношћу општинске администарције, инвеститорима се неопходна документација обезбеђује у што краћим роковима, предвиђеним законом. Након сваког пристиглог писма о намерама, тим за преговоре са инвеститорима, формиран само за ову намену, одржава састанак са представницима дате компаније, како би се размотриле све могућности и понудили најповољнији услови за конкретно улагање. Контакт са инвеститорима се одржава током целог процеса реализације инвестиције и пружа подршка у случају евентуалних препрека или накнадних потреба.

# Пољопривреда и рурални развој

Површина општине Шид под шумом је **31,2%**, што представља показатељ 15.1.1 Површина под шумама као удео у укупној копненој површини у оквиру Циља одрживог развоја број 15. Показатељ је изузетно висок за просек на подручју АП Војводине, и исто тако се налази у просеку Републике Србије где исти износи 31,1% (извор: РЗС).

Пољопривредно земљиште на подручју општине је солидног квалитета, изразито је континентална клима и постоје значајни водни ресурси (Сава и Босут), што све заједно представља изузетан ресурс за развој пољопривреде.

За област пољопривреде и руралног развоја у општини Шид задужено је Одељење за финансије тачније у оквиру истог, служба- **Канцеларија за пољопривреду**, док је у Одељењу за урбанизам, комунално-стамбене и имовинско – правне послове за исто одговорна **Канцеларија за локални економски развој.**

Када је реч о саветодавним услугама и помоћи, пољопривредници општине Шид се обраћају директно службеницима у Канцеларији за пољопривреду и Услужном центру општине Шид.

Како се пољопривреда сматра веома битном привредном активношћу на територији општине Шид, од значаја је **добро постављена одговорност у оквиру организационе структуре Општине за ову област.**

Северним делом територије општине протеже се Фрушка гора, због чега општина Шид има значајно мање пољопривредних површина у односу на просек АПВ. На подручју општине Шид најзначајније природне потенцијале чине пољопривредно земљиште, водене површине и површине под шумом. Најзаступљенији тип земљишта је чернозем, који се по својим физичко-хемијским особинама сматра идеалним земљиштем за производњу различитих ратарских и повртарских култура. Ливадска црница, друга најзначајнија врста пољопривредног земљишта, погодна је за развој сточарства и гајење свих врста житарица. Изузимајући чернозем и ливадске црнице, тачније поједине њихове типове, доста земљишта је врло скромне продуктивности, чему је највише допринео нерегулисан режим воде. Поред великих ораничних површина где се гаје основне ратарске културе, климатско- земљишне прилике изузетно погодују воћарској и виноградарској производњи.

У структури ратарства доминирају житарице, индустријско биље, повртно биље и сточно крмно биље.

Подручје општине има и традицију виноградарства, а подручје насеља Ердевик посебно је познато по квалитетном грожђу и врхунским винима. Природни услови (јужна подгорина Фрушке горе и лесна зараван) омогућавају бављење виноградарством, али оно свакако нема значај какав је имало некад.

Сточарство такође није довољно развијено, уколико посматрамо природне услове за ову врсту пољопривредне производње. У ратарству нема довољно крмног биља, а и велики број пашњака је у претходном периоду претворен у оранице.

Воћарство такође није у великој мери валоризовано, колико за то постоји природних услова.

Као закључак може се истаћи да су ратарство и виноградарство водеће гране пољопривреде у општини Шид.

Анализа области пољопривреде и руралног развоја базираће се на подацима са последњег пописа пољопривреде 2012. године, као и анкети која се спроводи у међупописном периоду на сваке три године. Доступна је анкета о структури пољопривредних газдинстава из 2018. године.

У анализи неће бити приказивани подаци за сваку од области пољопривреде, узимајући у обзир да је реч о подацима из 2012. године, са последњег пописа пољопривреде, а да се нови очекује 2023. године.

**Коришћено пољопривредно земљиште**

|  |  |  |
| --- | --- | --- |
| **Коришћено пољопривредно земљиште (у ha)** | **Попис 2012.** | **Анкета 2018.** |
| Окућница | 217,18 | - |
| Оранице и баште | 34.248,14 | 33.923 |
| Воћњаци | 1.038,00 | 955 |
| Виногради | 539,65 | 278 |
| Остали стални засади | 5,31 | - |
| Ливаде и пашњаци | 559.49 | 568 |
| **Укупно** | **36.607,77** | **35.823** |

Извор: РЗС, Општине и региони у РС, 2020 и ДевИнфо профил Шид



Извор: Општинска управа Шид, 2021.

**Улагања пољопривредно земљиште**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Намена улагања** | **Јединица мере** | **Предрачунска вредност** | **Сопствено учешће** | | | **Други извори** | | |
| **дин** | **%** | | **дин** | | **%** |
| 1. Уређење пољопр. Земљ | | 53.500.000 | 43.500.000,00 | | | 10.000.000,00 | | |
| комасација | хектара | 25.000.000 | 20.000.000 | 80 | | 5.000.000 | | 20 |
| одводњавање | хектара | 10.000.000 | 5.000.000 | 50 | | 5.000.000 | | 50 |
| Обележавање парцела | хектара | 6.000.000 | 6.000.000 | 100 | | 0 | | 0 |
| Уређење атарских путева | хектара | 7.000.000 | 7.000.000 | 100 | | 0 | | 0 |
| Биолошка рекултивација | хектара | 3.500.000 | 3.500.000 | 100 | | 0 | | 0 |
| остало | хектара | 2.000.000 | 2.000.000 | 100 | | 0 | | 0 |
| 2. Заштита пољопривредног земљишта | | 600.000 | 600.000 | | | 0 | | |
| Контрола плодности обрад. Пољ.земљишта (1-5 кл.) унетог мин.  Ђубрива и пестицида у обрадиво пољ.з. | хектара | 600.000 | 600.000 | | 100 | 0 | 0 | |
| 3. Студијко | | 1.200.000 | 1.200.00 | |  | 0 |  | |
| Студијско истраж радови из области заштите пољ. Зем. | хектара | 600.000 | 600.000 | | 100 | 0 | 0 | |
| ПТД за остале мере заштите, уређења и коришћења пољ. земљишта | хектара | 600.000 | 600.000 | | 100 | 0 | 0 | |
| Укупно 1+2+3 |  | 55.300.000 | 45.300.000 | | | 10.000.000 | | |

Извор: Општинска управа Шид, 2021.

**Пољопривредна газдинства**

|  |  |
| --- | --- |
| Пољопривредна газдинства | 4.553 |
| Годишње радне јединице (број) | 4.473 |
| Двоосовински трактори | 3.254 |
| Условна грла (број) | 20.495 |

Попис пољопривреде, 2012.

Према Анкети 2018., број пољопривредних газдинстава на територији општине Шид је 3.440, што је значајно мање у односу на 2012. годину.

**Ангажована радна снага у пољопривреди, 2012.**

|  |  |  |  |
| --- | --- | --- | --- |
|  | Укупно | Жене | Мушкарци |
| Носиоци породичног газдинства | 4.393 | 745 | 3.648 |
| Чланови породице и рођаци који су обављали пољопривредне активности на породичном газдинству | 4.369 | 2.783 | 1.586 |
| Стално запослени на породичном газдинству | 14 | 1 | 13 |
| Стално запослени на газдинству правног лица/предузетника | 373 | 119 | 254 |
| Управници (менаџери) на газдинствима | 4.553 | 716 | 3.837 |

Попис пољопривреде, 2012.

Запосленост у пољопривреди, као и обим и структура радне снаге пољопривредних газдинстава спадају у факторе од пресудног утицаја на динамику структурних промена у пољопривреди и њен укупни развој. Велики број чланова породице који обављају пољопривредне активности на породичном газдинству указује на велику количину неформалног рада који се ангажује у пољопривреди.

**Чланови газдинства и стално запослени на породичном газдинству према полу, 2012. (%),**

Извор: Попис пољопривреде, 2012.

Од укупног броја носилаца породичног газдинства, само 17% су жене. Показатељ удела жена носилаца пољопривредног газдинства представља локализован показатељ 5.а.1. Циља одрживог развоја 5 (оригинални показатељ: Удео укупног пољопривредног становништва које има власништво или безбедна права на пољопривредном земљишту, по полу; и (б) удео жена међу власницима или носиоцима права на пољопривредном земљишту, по врсти власништва или права).

**Пољопривредно земљиште**

|  |  |  |  |  |
| --- | --- | --- | --- | --- |
| **Општина** | **Област** | **Назив индикатора** | **Јед.мере** | **2012** |
| Шид | Сремска област | Расположиво пољопривредно земљиште | Хектар, ха | 37.056 |
| Расположиво пољопривредно земљиште , као % укупне површине општине | % | 53.94 |
| Расположиво пољопривредно земљиште по газдинству | Хектар, ха | 8.1 |
| Коришћено пољопривредно земљиште | Хектар, ха | 36608 |
| Коришћено пољопривредно земљиште, као % расположивог земљишта пољопривредних газдинстава | % | 98.79 |
| Коришћено пољопривредно земљиште, као % укупне површине општине | % | 53.29 |
| Kоришћено пољопривредно земљиште по газдинству | Хектар, ха | 8 |

Извор: Аналитички сервис ЈЛС, попис пољопривреде 2012.

Укупно расположиво пољопривредно земљиште на територији општине Шид је 37.056 хектара (попис 2012.), односно 53, 95% укупно површине општине, што је значајно мање у односу на већину општина на територији Војводине.

Расположиво је 8,1 хектара по газдинству што је мање у односу на просек АПВ где је то нешто преко 12 хектара. Значајна је искоришћеност пољоприврдног земљишта, како укупно расположивог тако и по газдинству. Од укупно расположивог пољопривредног земљишта, за пољопривредну активности користи се **чак 98,79%**. Показатељ ”Удео пољопривредног земљишта које се користи за пољопривредну производњу” представља локализован показатељ 2.4.1. Циља одрживог развојаброј 2 (оригинални показатељ: ”Удео пољопривредног земљишта под продуктивном и одрживом пољопривредном делатношћу”).

Општина Шид припада Локалној акционој групи Фрушка гора – Дунав, почев од 13.7.2019. која обухвата насељена места општина Беочин, Шид (изузев Кукујеваца и Бингуле), Бачка Паланка (насеља Нештин и Визић). Локална стратегија руралног развоја 2020 – 2023. је усвојена на Скупштини ЛАГ-а и одобрена од стране Министарства пољопривреде, водопривреде и шумарства. До сада је реализована манифестација „Купуј с прага, купуј домаће“ у Беочину и у Шиду, а у припреми су и други пројекти предвиђени Стратегијом.

**Задруге и удружења пољопривредника**

На територији општине Шид, тренутно је активно неколико задруга и пољопривредних удружења.

|  |  |  |
| --- | --- | --- |
| **Рб.** | **Назив задруге /удружења** | **Општина** |
| 1. | ЗЗ „Граничар“ | Шид |
| 2. | ЗЗ „Ратар“ | Шид |
| 3. | ЗЗ „Шид“ | Шид |
| 4. | ЗЗ „Пољокоп“ | Шид |
| 5. | ЗЗ „Дебрња“ | Шид |
| 6. | ЗЗ „Агро-рит“ | Шид |
| 7. | ЗЗ „Агроном“ | Шид |
| 8. | ЗЗ „Сремкоп“ | Шид |
| 9. | ЗЗ „Медош“ | Шид |
| 10. | ЗЗ „Агропромет“ | Шид |
| 11. | ЗЗ „Потез“ | Шид |
| 12. | ЗЗ „Агроплан“ | Шид |
| 13. | ЗЗ „Сточар -порта“ | Шид |
| 14. | Удружење пчелара Шид | Шид |
| 15. | Удружење пчелара Липа | Шид |
| 16. | Удружење пољопривредника 100+ | Шид |
| 17. | Удружење произвођача млека и товне јунади | Шид |
| 18. | Удружење овчара | Шид |

Извор: Општинска управа Шид, 2021.

Унапређењем и развојем земљорадничких задруга и њихових делатности остварују се шири економски, социјални и општи друштвени интереси – од повећања запошљавања у сеоским срединама, стимулисања младих људи за останак на селу, до унапређења пољопривредне производње и очувања животне средине, као и других аспеката живота у руралним срединама.

**Наводњавање**

На подручју општине Шид не постоји регистрован систем за наводњавање, углавном су то системи на мањим површинама где се наводњава повртарска и семенска производња, најчешће су то системи за наводњавање типа "Тифон". Воћњаци, који су подигнути на савременим технолошким принципима гајења, имају системе за наводњавање "кап по кап", који се водом снабдевају из артерских бунара и то приближно на око 1200 ха, углавном су то засади јабуке, крушке, брескве, трешње и мање површине јагода.

Каналска мрежа искључиво се користи за одводњавање, за наводњавање су предвиђена два језера - Сот и Мохарач. Инвестиције у наводњавање наведених површина под воћњацима финансирани су делом из средстава Покрајинског секретаријата за пољопривреду, шумарства и водопривреде и Министарства пољопривреде, шумарства и водопривреде преко Конкурса за набавку машина и опреме за наводњавање и бушење бунара. У завршној фази је и израда пројекта Систем за наводњавање из акумулације Мохарач у К.О. Ердевик, којим ће се обезбедити вода за наводњавање пољопривредних површина на територији општине Шид и града Сремска Митровица на јужним падинама Фрушке горе.

**Обновљиви извори енергије**

Општина Шид посeдујe вeликe могућности за производњу и употрeбу биомасe као обновљивог извора eнeргијe, како због вeликих обрадивих површина, површина под шумом, тако и због сточарства. Са обрадивих пољоприврeдних површина општинe Шид годишњe јe могућe произвeсти 140.000 т биомасe, а са површина под шумом око 70.000 т дрвнeмасe и 7.000 т дрвног отпада (лишћe, гранe и кора дрвeта).

# Туризам

Поред пољопривреде и прерађивачке индустрије, као окоснице привредног развоја општине, туризам може представљати развојну шансу. Значајни природни и културни ресурси дају добре могућности да се, поред приоритетних сектора, развије и туризам и обезбеди додатни приход локалном становништву, али и инвестиције. На подручју општине Шид регистрована је туристичка организација, која се финансира средствима из буџета локалне самоуправе. Туристичка организација покрива целокупно подручје општине и обавља послове планирања, координације, умрежавања и сарадње између привредних и других субјеката у туризму. Такође, обавља и активности информисања и промоције туристичких ресурса са припремом промотивног материјала и учествује у организацији различитих манифестација.

Поред туристичке организације, туризмом се на подручју бави и Удружење жена „Вишњићево“, које је задужено за одржавање и представљање етно поставке „Филип Вишњић“, културно-образовни центар Шид, који учествује у реализацији манифестација на подручју и Удружење давалаца туристичких услуга (УДТУ).

**Ресурси у туризму - (природни и културни)**

* Национални парк Фрушка гора
* Акумулациона језера Сот, Мохарач и Брује
* Ловни резервати Ворово и Моровић
* Извор Бања
* Излетиште Липовача
* Галерија слика „Сава Шумановић“ и Спомен кућа Саве Шумановића
* Етно поставка „Филип Вишњић“
* Музеј наивне уметности „Илијанум“
* Спомен обележје „Сремски фронт“
* Градина на Босуту
* Тврђава Беркасово
* Манастир Привина Глава
* Манастир Света Петка - Беркасово
* Mанастир Ђипша
* Црквена ризница Српског православног архијерејског намесништва шидског у Шиду
* Црква Светог оца Николаја у Шиду

Посматрано подручје одликује богата и изузетно лепа природа са великим бројем река и језера, а као најзначајнији туристички потенцијал овог подручја наводи се **Национални парк Фрушка гора**. Липовача на Фрушкој гори проглашена је од стране Кампинг асоцијације Србије за једну од најатрактивнијих локација за развој кампинг туризма.[[6]](#footnote-6) Поред риболова, туристички потенцијал подручја који такође није искоришћен у довољној мери јесте **лов**, а од значаја за развој овог вида туризма наводе се ловишта Ворово и ВУ Моровић.

Подручје је богато и археолошким локалитетима и бројним културно-историјским споменицима. Једно од најзначајних археолошких налазишта за проучавање старијег гвозденог доба у нашој земљи је Градина на Босуту. Локалитет је категорисан као културно добро од великог значаја. На археолошком локалитету Беркасово откривени су трагови насеља из млађег каменог доба, као и остаци керамике, накита и 86 римских гробова. Шлемови из Беркасова представљани су на бројним домаћим и европским изложбама посвећеним позном Римском царству. Посебан значај подручја је Спомен обележје ”Сремски фронт”. Као значајни културни потенцијали истичу се Галерија слика „Саве Шумановића“, која је у склопу његове породичне куће и Музеј наивне уметности „Илијанум“, који представља поклон познатог сликара Илије Башичевића Босиља месту у којем је рођен.

Сви локалитети горе наведени, осим Градине на Босуту и археолошког локалитета Беркасово су доступни за туристе и тренутно, од стране Туристичке организације Шид, нису планирана улагања на поменутим локалитетима. На излетишту Липовача реализован је пројекат "Стаза здравља"- пешачко-бициклистичка стаза. Такође, сваки  локалитет је туристички афирмисан и независан један од другог. Постоје организовани обиласци туристичких локалитета. Туристичка организација Шид омогућава и пружа све потребне информације за посетиоце, посредује приликом организације посета и организовања манифестација, као и самог учешћа на њима, али нема ни једног доступног лиценцираног туристичког водича.

Од значајнијих манифестација на територији општине, ту су свакако:

* Сремска куленијада
* Сремска винијада
* Сремска кобасицијада
* Обележавање годишњице пробоја Сремског фронта
* Шидско културно лето
* Вишњићеви дани
* МТБ  Шидски маратон
* Бициклистичка трка "Улицама Саве Шумановића"

**Туристи**

|  |  |  |  |  |  |  |
| --- | --- | --- | --- | --- | --- | --- |
| Година | Шид | | | | | |
| Туристи | | | Ноћења туриста | | |
| Укупно | Домаћи | Страни | Укупно | Домаћи | Страни |
| 2019. | 3.363 | 2.156 | 1.207 | 6.460 | 4.060 | 2.400 |
| 2018. | 2.607 | 1.645 | 962 | 6.536 | 4.364 | 2.172 |
| 2017. | 3.524 | 2.492 | 1.032 | 10.966 | 9.063 | 1.903 |

Извор: Републички завод за статистику (Општине и региони 2020, 2019, 2018, 2017, 2016)

Просечан број ноћења на територији општине Шид у периоду 2017-2019. био је око 2,73 ноћења када је реч о домаћим туристима, односно близу 2 када је реч о страним туристима.

Сремску област посетило је 2019. године укупно **84.134 туриста**, од чега 50.327 домаћих и 33.807 страних. Највише посета Сремске области, око 37% укупног броја посетилаца, имала је општина Ириг (Бања Врдник), док су Шид, Пећинци и Инђија имали најмањи број посетилаца.

**Број туриста у 2020. години**

|  |  |  |  |  |  |  |
| --- | --- | --- | --- | --- | --- | --- |
| Месец | Доласци туриста | | | Ноћења туриста | | |
| укупно | домаћи | страни | укупно | домаћи | страни |
| Јануар | 296 | 155 | 141 | 502 | 234 | 268 |
| Фебруар | 236 | 128 | 108 | 444 | 229 | 215 |
| Март | 167 | 67 | 100 | 325 | 112 | 213 |
| Април | 43 | 43 | 0 | 43 | 43 | 0 |
| Мај | 124 | 105 | 19 | 179 | 130 | 49 |
| Јун | 227 | 182 | 45 | 410 | 320 | 90 |
| Јул | 252 | 177 | 75 | 426 | 254 | 172 |
| Август | 349 | 256 | 93 | 610 | 416 | 194 |
| Септембар | 426 | 250 | 176 | 658 | 334 | 324 |
| Октобар | 420 | 253 | 167 | 866 | 436 | 430 |
| Новембар | 190 | 41 | 149 | 591 | 124 | 467 |
| Децембар | 193 | 126 | 67 | 511 | 217 | 294 |
| **Укупно:** | **2.923** | **1.783** | **1.140** | **5.565** | **2.849** | **2.716** |

**Смештајна структура**

Када је реч о смештајним капацитетима, до јула 2021. године на територији општине Шид регистровано је 318 индивидуалних лежајева, од којих је 54 категоризовано.

Смештајни капацитети на територији општине Шид – категорисани (сеоско туристичко домаћинство - СТД и домаћа радиност)

|  |  |  |  |  |  |
| --- | --- | --- | --- | --- | --- |
| Назив | Врста | Категорија | Број соба | Број кревета | Бр.индивид.лежаја |
| Видовић Мара Беркасово | СТД | 2\* | 5 | 10 | 18 |
| Оливера Дронић Ердевик | СТД | 2\* | 2 | 4 | 6 |
| Нада Бојић Моровић | СОБЕ | 1\* | 3 | 7 | 7 |
| Катарина Кунчак Ердевик | СОБЕ | 2\* | 2 | 3 | 5 |
| Пинић Анђелка Моровић | Апартман | 4\* | 2 | 2 | 4 |
| Бранислав Благојевић Моровић | Собе | 4\* | 3 | 3 | 6 |
| Апартман Студва Моровић | Апартман | 4\* | 1 | 1 | 2 |
| Апартман Сунце Моровић | Апартман | 4\* | 1 | 1 | 2 |
| Соба Босут Моровић | Собе | 4\* | 1 | 2 | 2 |
| Соба Сава Моровић | Собе | 4\* | 1 | 1 | 2 |
| УКУПНО |  |  | 21 | 33 | 54 |

Извор: Општинска управа Шид, 2021.

**Смештајни капацитети на територији општине Шид – некатегорисани**

|  |  |  |  |  |
| --- | --- | --- | --- | --- |
| Назив | Врста | Бр.соба | Бр.кревета | Бр.индивид.лежаја |
| Агропапук Шид | преноћиште | 12 | 19 | 24 |
| Далас ГиЗ Шид | преноћиште | 7 | 15 | 21 |
| Далас ГиЗ 2017 Шид | преноћиште | 4 | 14 | 15 |
| Роло Шид | преноћиште | 3 | 6 | 6 |
| Вила Нова Моровић | преноћиште | 7 | 14 | 17 |
| Анђелин сан Шид | преноћиште | 12 | 24 | 28 |
| ВилаКошута Моровић | преноћиште | 16 | 37 | 46 |
| Пољоплод Шид | преноћиште | 13 | 22 | 26 |
| ЧубураШид | преноћиште | 20 | 61 | 63 |
| Конак Шид | преноћиште | 9 | 9 | 18 |
| Ловачка кућа Врањак | преноћиште | 5 | 9 | 9 |
| УКУПНО |  | 108 | 230 | 273 |

Извор: Општинска управа Шид, 2021.

**Смештајни капацитети на територији општине Шид – укупно**

|  |  |  |  |
| --- | --- | --- | --- |
|  | Број соба | Број кревета | Број инд. лежајева |
| Категорисани | 21 | 33 | 54 |
| Некатегорисани | 108 | 230 | 264 |
| **УКУПНО** | **129** | **263** | **327** |

Извор: Општинска управа Шид, 2021.

**Укупно је 15 угоститељских објеката за пружање услуга исхране и пића, од чега**[[7]](#footnote-7):

|  |  |
| --- | --- |
| Угоститељски објекат | Назив |
| Ресторан | "Агропапук" |
| Ресторан | "Гурман" |
| Ресторан | "Једнота" |
| Грил ресторан | Грил "Мерак" |
| Ресторан | "Дукат" |
| Ресторан | "Далас" |
| Ресторан нац. кухиње | "М&Т" Моровић |
| Ресторан | "Сремски Фронт" |
| Пицерија | "Пикасо" |
| Брза храна | "Катаро" |
| Брза храна | "Лука" |
| Пекара и брза храна | "Лепињица" |
| Концепт бар | "Скица" |
| Посластичарница | "ИН кафе" |
| Посластичарница | "Драмаст" |

Извор: Општинска управа Шид, 2021.

**Запосленост у туризму**

Према подацима o запослености по секторима, у сектору услуга смештаја и исхране запослено је у последњих пар година у **просеку 2,5% укупног броја запослених**, што говори о не тако великом утицају туризма на приходе локалног становништва. Овај показатељ представља локализовани показатељ 8.9.2 Циља одрживог развоја број 8 (оригинални показатељ: Удео радних места у одрживој туристичкој привреди у односу на укупан број радних места у туризму).

Општина Шид има основану туристичку организацију, која делује као индиректни  буџетски корисник.

Туристичка организација Шид је основана 2008. године када су почели и први организовани облици туризма у општини Шид. Основана је као јавна установа од стране Скупштине општине Шид са намером да општина Шид постане видљива на туристичкој карти Србије. Неких претходних облика постојања није било. Од 2008. године па све до данас Туристичка организација Шид извршава  своју мисију, а то је да на најбољи могући начин, а у складу са могућностима, промовише све природне и културно-историјске знаменитости на територији општинеШид.  
  
У ТО Шид запослено је 9 радника распоређених у две радне јединице: Туристички информациони центар у Шиду и Спомен обележје "Сремски фронт" у Адашевцима.  У оквиру Туристичке организације Шид ради Туристички инфо центар, смештен у центру града Шида и представља идеалну полазну тачку за обилазак општине Шид. Овде се могу добити све информације  које су потребне једном туристи, као и штампани рекламни материјал. У склопу објекта се  налази и сувенирница. Туристички инфо центар је отворен за све посетиоце радним даном од 07:00 до 15:00, а такође се отвара и викендом за све претходно најављенепосете.   
Туристичка организација Шид има своју водичку службу на Спомен обележју „Сремски фронт“( знаменитом меморијалном комплексу подигнутом у част палим борцима у завршним борбама током Другог светског рата) који је отворен за све посетиоце сваким даном од 07:00 до 19:00. Све посете могу, али није неопходно, да се најаве директно водичкој служби  Спомен обележја или преко Туристичке организације Шид. Према Закону о туризму радници ТО Шид немају право да врше улогу водича иако увек изађу у сусрет свакој групи или појединцу приликом реализације обиласка знаменитости и локалитета у општини Шид.

Туристичка организација Шид је 2020. и 2021. године конкурисала код Министарства трговине, туризма и телекомуникација са пројектом "Адаптација Туристичког информативног центра", који за циљ има стварање повољнијих услова  како би се информативна и туристичка комуникација са свим посетиоцима и туристима који долазе у општину Шид одвијала у адекватнијем, културнијем и пријатнијем амбијенту, као и да би се одвојио рачуноводствени део од простора са сувенирима.

# Локализација циљева одрживог развоја у области економског развоја – локални ниво

Неки подаци су доступни и могу се приликом планирања користити као показатељ, док се одређени показатељи не рачунају на нивоу ЈЛС, али постоји могућност, у складу са доступним подацима, да ЈЛС исте рачуна.

|  |  |
| --- | --- |
| **ЦИЉ 1: Окончати сиромаштво свуда и у свим облицима** | |
| Показатељ ЦОР | Предлог локализованог показатеља – (ниво ЈЛС) |
| 1.2.1. Удео становништва које живи испод националне линије сиромаштва, по полу и старости | Стопа ризика од сиромаштва (%)\*  2013 год. – 36,8% |

\* Стопа ризика од сиромаштва представља проценат лица чији је еквивалентни расположиви приход мањи од релативне линије сиромаштва. Ова стопа не показује колико лица је стварно сиромашно, већ проценат лица који имају еквивалентни расположиви приход нижи од прага ризика од сиромаштва (ДефИнфо база на нивоу општина – последњи подаци 2013.)

|  |  |
| --- | --- |
| **ЦИЉ 2: Окончати глад, постићи безбедност хране и побољшану исхрану и промовисати одрживу пољопривреду** | |
| Показатељ ЦОР | Предлог локализованог показатеља – (ниво ЈЛС) |
| 2.4.1. Удео пољопривредног земљишта под продуктивном и одрживом пољопривредном делатношћу | Удео пољопривредног земљишта које се користи за пољопривредну производњу (%)  98,79% |
| 2.а.2 Укупни званични токови средстава (званична развојна помоћ плус остали званични токови) у сектор пољопривреде | Укупни расходи ЈЛС у сектор пољопривреде (РСД) - удео у укупом локалном буџету (%)  2,50% (2020.)  Укупни подстицаји регионалног развоја за пољопривреду (РСД)  100.742.000 РСД (2020.) – Aгенција за привредне регистре |
| 2.б.1 Субвенције за извоз пољопривредних производа | Субвенције ЈЛС за извоз пољопривредних производа на годишњем нивоу (РСД)  Не постоје |

|  |  |
| --- | --- |
| **ЦИЉ 5: Постићи родну равноправност и оснаживати све жене и девојчице** | |
| Показатељ ЦОР | Предлог локализованог показатеља – (ниво ЈЛС) |
| 5.а.1 (а) Удео укупног пољопривредног становништва које има власништво или безбедна права на пољопривредном земљишту, по полу; и (б) удео жена међу власницима или носиоцима права на пољопривредном земљишту, по врсти власништва или права | Проценат жена носилаца пољопривредног газдинства (%)  17%  Удео пољопривредног земљишта где су власнице жене (%) |

|  |  |
| --- | --- |
| **ЦИЉ 8: Промовисати континуиран, инклузиван и одржив економски раст, пуну и продуктивну запосленост и достојанствен рад за све** | |
| Показатељ ЦОР | Предлог локализованог показатеља – (ниво ЈЛС) |
| 8.5.1. Просечна зарада жена и мушкараца по сату, према старости | Просечна месечна зарада жена и мушкараца, **према старости**  Нема податка на нивоу ЈЛС |
| 8.5.1. Просечна зарада жена и мушкараца по сату, према занимању | Просечна месечна зарада жена и мушкараца, **према занимању**  Нема податка на нивоу ЈЛС |
| 8.5.2 Стопа незапослености, према полу, старости и инвалидитету | Стопа незапослености, према полу, старости  Стопа незапослености укупно 22,87%  52,7% жене од укупног броја незапосл.  22,87% млади од укупног броја незапосл.  (Аналитички сервис ЈЛС – 2019.) |
| 8.6.1 Удео младих (старости 15-24 године) који нису обухваћени образовањем, запосленошћу, или обуком | Удео младих (старости 15-24 године) који нису обухваћени образовањем, запосленошћу, или обуком  Нема података на нивоу ЈЛС |
| 8.9.2 Удео радних места у одрживој туристичкој привреди у односу на укупан број радних места у туризму | Удео запослених у туризму на територији ЈЛС (туризам, сектор услуга смештаја и исхране)  2,5% |
| 8.b.1 Постојање израђене и операционализоване националне стратегије за запошљавање младих, као засебне стратегије или засебног дела у оквиру националне стратегије запошљавања | Постоји локални акциони план или стратегија запошљавања младих  Тренутно не постоји |

1. СКГО је израдио за 2021. буџетску годину просек на основу узорка од 20 ЈЛС на територији РС [↑](#footnote-ref-1)
2. Уредба о утврђивању јединствене листе развијености региона и јединица локалне самоуправе за 2014. год. ("Сл. гласник РС", бр. 104/2014) [↑](#footnote-ref-2)
3. Принудна ликвидација – по службеној дужности АПР [↑](#footnote-ref-3)
4. Однос броја незапослених и збира броја запослених и незапослених лица (подаци: Аналитички сервис ЈЛС) [↑](#footnote-ref-4)
5. РЗС, Општине и региони, публикација [↑](#footnote-ref-5)
6. <http://www.camping.rs/sr/kamping-potencijali/lipovaca/> [↑](#footnote-ref-6)
7. Правилник о условима и начину обављања угост.делатности, начину пружања угоститељских услуга, разврставању угоститељских објеката и минимално техн. Условима за уређење и опремање угост.објеката

   ("Сл. гласник РС", бр. 48/2012 и 58/2016) [↑](#footnote-ref-7)